تورکیه پرزیدنتی سؤزچوسو ایبراهیم قالین، فتح الله‌چی ترور تشکیلاتی پارالل دولت یاپیلانماسی(فتو / پ.د.ی)نین 15 ژوئیه‌ده کودتا تلاشی‌نین، یوکسک عسگری شورا (یاش)'نین آوقوست آییندا نظرده توتولان توپلانتی‌سین‌دان اوّل ائدیلمه‌سی‌نین، تصادف اولمادیغینی سؤیله‌دی.
پرزیدنت سؤزچوسو قالین، (فتو / پ.د.ی-نین 15 ژوئیه کودتا تلاشی و سونراسیندا یاشانان اینکیشاف‌لاری مرکزی لندن‌ده اولان اوروپا خاریجی علاقه‌لر شوراسی (ECFR) آدلی دوشونجه قورولوشونا قیمتلندیردی.
15 ژوئیه گئجه‌سی اؤزونون، پرزیدنت اردوغانین ارته‌سی گونکو پروقرامینا حاضیرلیق ائتمک اوچون آنتالیادا اولدوغونو ایفاده ائدن قالین، یاشادیق‌لارینی بئله سؤیله‌ییر:
"بیزه خبر وئریلدیگینده، کودتا تلاشینی ائشیددیغیمیزده پرزیدنتیمیز، باش ناظیریمیز، گوونلیک گوجلری، مئدیا و بو تلاشا مقاومت گؤستریب مانع اولماغا چالیشان اینسان‌لارلا درحال کووردیناسیا قوردوق. گئجه‌نی کودتا تلاشی علیهداری حرکت‌لرین کووردیناسیونویلا کئچیردیم، عینی زاماندا اولدوقجا غیری-آدی شرایطده ایستانبولا دوغرو یولا چیخدیم."
قالین، کودتا گیریشیمینه اوروپا بیرلیگی عضوو اولان اؤلکه‌لرین اعتراضینا علاقه‌دار بیر سوالا،
"تورک خالقی، اوروپا اؤلکه‌لرین‌دن تام دستک گؤزله‌دی. حالبوکی کودتا تلاشینا قارشی قیناما‌لاری، اینقیلابچی‌لارلا علاقه‌دار سوروشدورما زامانی حقوقون اوستونلوغو و اینسان حاق‌لارینا حؤرمت ائتمه‌سی اوچون تورکیه‌یه ائدیلن خبردارلیق‌لارلا گلدی. بعضی تنقیدلر، مقبول مرزلردن سون درجه اوزاق ایدی، سیاسی دایره‌لر و مئدیا‌داکی بعضی‌لری ایسه سانکی کودتانی ائدن بیزمیشیک کیمی بیزه سالدیری ائتدی. بیز بیر چوخ گوناهسیز وطنداشیمیزی ایتیررکن موتتفیکلریمیزین کودتانی اهمیت‌سیزمیش کیمی گؤسترمه‌سی، حکومته 'جادوگر اووو باشلاتما و ' تسویه‌لر گوناهلاندیرماسین‌دااولمالارینا تعجب‌لندیردی. اوروپا‌لی اورتاق‌لاریمیزین، ان باش‌دان دموکراسی طرفداری گوج‌لرین یانیندا اولماسینی گؤزلیردیک. اولوسلار آراسی جمعیت‌دن دموکراتیک یول‌لارلا سئچیلمیش حکومتیمیزین دستکلمه‌سینی و کودتا تلاشینی آچیق بیر شکیلده قیناما‌لارینی گؤزلیردیک. اؤلومجول بیر کودتا تلاشین‌دان درحال سونرا تورکیه‌نین اوروپا بیرلیگینه قوشولما تلاشینی سورغولاماق، 15 ژوئیه‌ده یاشانان حادثه‌لردن جدی درجه‌ده تأثیرلنن هر کسه ائدیلمیش بیر حؤرمت‌سیزلیک‌دیر. کودتانی تشکیلاتچی‌لارینا قارشی هر هانسی بیر حرکتده اولما‌دان کودتا تلاشینی قیناماق، منطیق‌لی دئییل. غرب موتتفیکلریمیز، کودتانی قینادی آنجاق کودتاچی‌لرین حاقیندا هله هئچ بیر شئی سؤیلمه‌دی. "جوابینی وئردی.
(تقاودچو) نیظامی حاکم حمت زکی اوچوکون کودتا تلاشی‌نین آردین‌دان حاضیرلادیغی راپوروندا تشکیلاتین تورک دولتی‌نین ایستراتژی تشکیلات‌لارینا 1980-جی ایللرده سیزماغا باشلادیغینی ایفاده ائتدیگینی خاطیرلا‌دان قالین،
"گیزلی‌لیک، تشکیلاتین اساس دگرلرین‌دن بیری. بیر مدت تشکیلاتین فرقیندیدیک، آنجاق اونلاری گوناهلان‌دیرماق اوچون دسامبر 2013ه قدر آچیق دلیلیمیز یوخ ایدی. داها سونرا‌لاری حکومت، ایستیخباراتلا امکداش‌لیق ایچینده، گولن‌جیلرین کودتا گیریشیمجیلریله ایرتیباط لاری ایله باغلی دلیل ییغدی. گولن‌جیلر، 2013ده محکمه سیستمی و امنیت گوجلرین‌دن قووولدو. نیظامی کودتا تلاشی‌نین یاش اوّلینده ائدیلمه‌سی تصادف دئغیل. اوردودا قالان گولن‌جیلرین ده تمیزلنمه‌سی اوچون تدبیرلر آلیناجاغین‌دان یاش کونفرانسی کریتیک بیر تاریخده. " شکلینده دانیشدی.
